PDF skyfievertoning >> Gr.1-3
PDF skyfievertoning >> Gr.4-5
PDF skyfievertoning >> Gr.6-7
Die sport- en kultuurtrofeë tydens die erkenningsfunksie word slegs toegeken aan gr. 7-leerlinge.
Die sporttrofeë (beste sportseun en -dogter) word toegeken aan gr. 7's wat die beste presteer het in 'n wye verskeidenheid skole sportsoorte.
Die kultuurtrofeë (kultuurseun en –dogter) word toegeken aan die gr. 7's wat die beste presteer het aan 'n wye verskeidenheid kultuuraktiwiteite wat deur die skool ondersteun word. Die aktiwiteite sluit slegs die volgende in: Voortrekkers, redenaars (Super 12, ATKV, Radikaal), revue, seniorkoor, algemene kennis, NW-kinderkoor / jeugkoor / jeugorkes en Bybelvasvra.
Jhanco de Beer
Beste akademiese prestasie in AFR, EBW, NW, SW, TEG, WISK,
Akademiese prestasie 85%+ vanaf gr. 4 - 7
Jhanco de Beer, gr. 7-leerling van Laerskool Mooirivier, het die kollig gesteel tydens die skool se erkenningsfunksie. Dié veelsydige Tokkie het trofeë ontvang as Duxleerling en Tokkie van die 2019.
Hy het in Afrikaans, Wiskunde, Sosiale Wetenskappe, Tegnologie en Natuurwetenskappe trofeë ontvang as die beste akademiese presteerder. Hy het verder vanaf gr. 4 tot 7 die hoogste akademiese prestasie elke jaar behaal. Hy het ook bokant 85+% vanaf gr. 4 tot 7 behaal en het 94% gemiddeld vir die eerste 3 kwartale van sy gr. 7-jaar.
Op sportgebied het hy geskitter in die skool se atletiek-, o/13A-rugby en o/13A-krieketspan. Hy het ook die skool by die Super 12-landloopbyeenkoms verteenwoordig.
Op kulturele gebied het hy aan die spanredenaars tydens die Super 12-redenaarskompetisie en die skool se revue deelgeneem.
Hy was 'n hoofleier een kwartaal en is tans die onderhoofseun van Laerskool Mooirivier.
Moenie dink Jhanco is 'n boekwurm nie. Hy is baie onnutsig en het 'n goeie humorsin. Die klein rakker gaan met sy positiewe houding beslis dit nog ver in die lewe bring. Hy het diep in die harte van baie Tokkie-personeel gekruip en 'n voorbeeld gewees hoe om speel-speel die swaarkry met lekkerkry klaar te kry.
Antonie Labuschagne het hom gedurende sy laaste jaar by Laerskool Mooirivier op vele sportterreine onderskei. Tydens die skool se huissport het hy die trofeë ontvang as beste gewigstoot-, skryfwerpatleet en beste naelloper. Hy het die Sias Fourie Wisseltrofee ontvang as beste baanatleet. Hy het die Kenneth Kaunda Atletiekspan gehaal maar moes later weens 'n besering onttrek. Hy het vir die Noordwes o/13A-hokkiespan gespeel. Hy het Noordwesrugby tydens die Cravenweek verteenwoordig.
Altwee die seuns het vir die skool se o/13A-rugby-, hokkie en krieketspanne gespeel. Die skool se o/13A-spanne was die Noordwesnaaswenners in die rugby en Noordweswenners in die hokkie- en krieketliga.
Volgende jaar gaan Antonie Labuschagne na Hoërskool Noordheuwel in Krugersdorp. Lhuan-dré Pretorius gaan by die private skool St. Stithians in Johannesburg sy sportvlerke verder ontwikkel.